钦定古今图书集成/明伦汇编/闺媛典/第053卷 > 卫廷珪妻孙氏
## 钦定古今图书集成/明伦汇编/闺媛典/第053卷 > 卫廷珪妻孙氏

按《明外史列女传》：孙氏，吴县卫廷珪妻，随夫商贩，寓
浔阳小江口。宁王陷九江，廷珪适他往，所亲急邀孙
共逃。孙谓两女金莲、玉莲曰：“‘我辈异乡人，汝父不在，
逃将安之？今贼已劫邻家矣，奈何’？女曰：‘生死不相离，
要当为父全此身耳’。”于是共以长绳自束，赴河死。